section_heading: Opis dobra
paragraph_text: Franjevački samostan u Sumartinu, ''ul. fra Andrije Dorotića 3'', nastao je na mjestu hospicija za franjevce iz Imotskog i Makarske. Oni su predvodili zbijeg stanovništva iz kopnenog dijela Dalmacije za Kandijskog rata. Današnja izdužena samostanska jednokatnica započeta je za uprave i prema nacrtu fra Andrije Kačića Miošića pol. XVIII. stoljeća. Samostan nema klaustra već prostrani gornji i donji vrt. Stara barokna crkva sv. Martina zamijenjena je novom neoromaničkom građevinom s transeptom i zvonikom 1913. godine prema nacrtu Ć. M. Ivekovića.